Ixone Azkorra

Ixone Azkorra Diez (Bilbo, 1981) bizkaitar artista eta pertsona autisten eta haur transen eskubideen aldeko ekintzailea da.

 Bizitza 
Bilbon jaio zen. Txikitatik besteengandik ezberdina eta arraroa sentitzen zuen, baina gurasoek ez zituzten ez bere zailtasunak, ez berezitasunak ikusten. Umetan mineralak, zigiluak eta txanponak biltzen zituen. Lo egiteko arazoak zituen, eta hainbat sendagai agindu zizkioten. Nerabezaroan krisi psikologiko larria izan zuen. 20 urterekin etxetik joan zen bakarrik bizitzera.

Gertatzen zitzaiona zer zen jakiteko, espezialista askorengana jo zuen. Heldua zela diagnostikatu eta bere haurtzaroari buruz hitz egin zuen emakume autista baten istorioa irakurri zuen eta susmoak psikiatrari jakinarazi zizkion, baina honek ezinezkoa zela erantzun zion. Psikologo batengana jo zuen, eta hiru hilabeteren buruan, 40 urte zituela, autismoa diagnostikatu zioten.

Autismoari buruzko informazio ez-patologizatzailea zabaltzen du hedabideetan eta sare sozialetan. Ez du autismoa gaixotasun edo nahasmentzat hartzen, munduan egoteko beste modutzat baizik. Hezkuntza- eta osasun-sistemen aldaketen alde agertzen da. Gainera, emakume autisten ikusgarritasuna areagotzearen alde egiten du.

20 urtez gizarte hezitzaile gisa lan egin zuen. Gaur egun artista da eta collageak egiten ditu.

Hiru alaba ditu, eta horietako bat neska trans da. Alabari laguntzeko, Chrysallis Euskal Herria elkartean izena eman du. Haur transen eskubideez ere hitz egiten du sare sozialen bidez. Bere burua feministatzat du.

 Erreferentziak 

 Kanpo estekak 

Kategoria:Bilbotarrak
Kategoria:Bizkaiko artistak
Kategoria:Artista autistak
Kategoria:Pertsona autisten eskubideen aldeko ekintzaileak
Kategoria:Euskal Herriko LGBT eskubideen aktibistak
Kategoria:Euskal Herriko giza eskubideen aldeko ekintzaileak
Kategoria:Giza eskubideen aldeko emakumeak
Kategoria:Euskal Herriko feministak
Kategoria:Desgaitasuna duten aktibistak
Kategoria:Deustuko Unibertsitateko ikasleak